stanford-oval/wikipedia huggingface dataset:
Dimenhydrinaatti
Aiheesta muualla

PubChem: Dimenhydrinate (englanniksi)
DrugBank: Dimenhydrinate (englanniksi)
Human Metabolome Database: Dimenhydrinate (Arkistoitu – Internet Archive) (englanniksi)
KEGG: Dimenhydrinate (englanniksi)
Toxin and Toxin Target Database (T3DB): Dimenhydrinate (Arkistoitu – Internet Archive) (englanniksi)
ChemBlink: Dimenhydrinate (englanniksi)
Pahoinvointilääkkeet
| --- | --- |
5-HT3 -serotoniini-ioni-kanava-antagonisti:   alosetroni  atsasetroni  bemesetroni  silansetroni  datsopridi  dolasetroni  granisetroni  lerisetroni  metoklopramidi  mianseriini  mirtatsapiini  ondansetroni  palonosetroni  ramosetroni  rikasetroni  tropisetroni 
CB1-antagonistit  (kannabinoidit):   dronabinoli  nabiloni  nonabiini  tetrahydrokannabinoli 
D2/D3 -antagonistit:   alitsapridi  bromopridi  domperidoni  haloperidoli  hydroksitsiini  itopridi  klebopridi  klooripromatsiini  metopimatsiini  proklooriperatsiini  tietyyliperatsiini  trimetobentsamidi 
H1-antagonisti  (antihistamiinit):   difenhydramiini  dimenhydrinaatti  hydroksitsiini  meklotsiini  prometatsiini  syklitsiini 
Muut:   ceriumoksalaatti  deksametasoni  loratsepaami  midatsolaami  propofoli  skopolamiini 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Dick Jol

| Dick Jol |
| --- | --- |

Henkilötiedot
Koko nimi:  Dirk Zier Gerardus Jol
Syntynyt: 29. maaliskuuta 1956 Scheveningen, Alankomaat
Jalkapallotuomari
Lempinimi:  Dick
Pituus:  182 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 1991–2008 1993–2001 | Eredivisie FIFA | 391 - 982 55 | 391 - 982 55 |

Dirk Zier Gerardus "Dick" Jol (s. 29. maaliskuuta 1956 Scheveningen) on alankomaalainen jalkapalloerotuomari. 182 senttimetriä pitkä ja 83 kilogrammaa painava Jol toimi kansainvälisen jalkapalloliiton FIFA:n virallisena tuomarina vuodesta 1993–2001.
Jol tuomitsi kotimaansa pääsarjassa Eredivisiessä vuodet 1991–2008. Hän toimi tuomarina kolmessa ottelussa vuoden 2000 EM-kilpailuissa ja yhdessä ottelussa vuoden 1993 naisten EM-kilpailuissa. Kaudella 2000–2001 Jol tuomitsi Mestarien liigan finaalin Bayern Münchenin ja Valencian välillä. Vuotta aiemmin hän toimi tuomarina UEFA Intertoto Cupin finaalissa.
Jol pelasi myös jalkapalloa kotimaansa Eerste Divisien NEC Nijmegenissä ja Belgian pääsarjan KV Kortrijkissä.
Finaalit

Mestarien liigan finaali 2000–2001
UEFA Intertoto Cupin finaali 1999–2000
KNVB-cupin finaali 1997–1998
Alankomaiden supercup 1997
Dominique Voynet

Voynet vuonna 2007.
Dominique Voynet (s. 4. marraskuuta 1958 Montbéliard) on ranskalainen vihreän Europe Écologie – Les Verts -puolueen poliitikko. Vuosina 2008–2014 hän toimi Montreuilin pormestarina voitettuaan vaalissa vuodesta 1984 pormestarina toimineen Jean Pierre Brardin.
Voynet valittiin Euroopan parlamentin jäseneksi vuonna 1989, mutta hän erosi tehtävästä vuonna 1991. Vuosina 1992–1994 hän oli Franche-Comtén alueneuvoston jäsen. Vuonna 1995 Voynet oli ehdolla Ranskan presidentiksi saaden 3,32% äänistä vaalin ensimmäisellä kierroksella. Hän oli myöhemmin ehdokkaana myös Ranskan presidentinvaaleissa 2007, mutta sai vain 1,57 % äänistä.
Voynet toimi vuodesta 1997 Ranskan ympäristö- ja aluesuunnitteluministerinä Lionel Jospinin hallituksessa, kunnes erosi 9. heinäkuuta 2001. Hän edusti Ranskan senaatissa Seine-Saint-Denis'n departementtia vuosina 2004–2011.
Koulutukseltaan Voynet on lääkäri. Hän aktivoitui ympäristöasioissa opiskeluvuosinaan 1970-luvulla. Hän oli yksi vihreän liikkeen (Les Verts) perustajista Ranskassa.
Aiheesta muualla

Kuvia tai muita tiedostoja aiheesta Dominique Voynet Wikimedia Commonsissa
Donald-Olivier Sié

| Henkilötiedot |
| --- | --- | --- |
Koko nimi: Donald-Olivier Sié
Syntymäaika: 3. huhtikuuta 1970 (ikä 54)
Syntymäpaikka: Abidjan, Norsunluurannikko
Kansalaisuus:  Norsunluurannikko
Pelipaikka: Keskikenttäpelaaja
Pituus: 175 cm
Seurat
| Vuodet | Seura | O (M) |
| 1989-1995 1996 1997-1998 1998-1999 1999-2000 2000-2001 | ASEC Mimosas Nagoya Grampus Eight ASEC Mimosas Toulouse RC Paris Stade Reims |  |
Maajoukkue
| 1990–2000 | Norsunluurannikko | 43 (6) |
Donald-Olivier Sié (s. 3. huhtikuuta 1970 Abidjan) on norsunluurannikkolainen entinen jalkapalloilija.
Jalkapallomaajoukkue

Sié debytoi Norsunluurannikon maajoukkueessa 1990. Hän on pelannut 43 maaottelua ja tehnyt niissä kuusi maalia.
David Arkenstone

| David Arkenstone |
| --- | --- |

Henkilötiedot
Syntynyt: 1. heinäkuuta 1952 (ikä 72) Chicago, Illinois
Ammatti:  säveltäjä, kosketinsoittaja, kitaristi
Muusikko
Aktiivisena:  1987-
Tyylilajit:  New Age
Soittimet:  piano, kitara, syntetisaattori
Yhtyeet:  Arkenstone, Troika
Levy-yhtiöt:  Narada, Windham Hill, Green Hill Productions, Gemini Sun Records, Domo Records
Aiheesta muualla
www.davidarkenstone.com
  [ Muokkaa Wikidatassa ] [ ohje ]  
David Arkenstone (s. 1. heinäkuuta 1952 Chicago, Illinois, Yhdysvallat) on yhdysvaltalainen New Age -muusikko ja -säveltäjä, jonka musiikki on pääasiassa instrumentaalista. Hän on naimisissa muusikko Diane Arkenstonen kanssa. Heillä on kolme lasta, Quillon, Dashiell ja Valinor.
Elämäkerta

Muutettuaan Kaliforniaan 10-vuotiaana David Arkenstone soitti koulussa monissa yhtyeissä soittiminaan kitara tai piano. Vapaa-ajallaan hän pelasi myös baseballia. Collegessa hän opiskeli musiikkia, ja siellä hän perusti Arkenstone-nimisen progressiivista rockia soittovan yhtyeen. Sitten hän tutustui new age -säveltäjä Kitarōn musiikkiin ja vaikuttui siitä kovin. Hänen musiikkiinsa ovat myös vaikuttaneet kirjailijat kuten J. R. R. Tolkien ja Ian Fleming, yhtyeet kuten Emerson, Lake & Palmer, Deep Purple ja Yes sekä klassinen musiikki.
Arkenstone ryhtyi sooloartistiksi ja löysi oman tyylinsä new age -musiikin parista. Arkenstonen mukaan teknologia on auttanut häntä paljon: ”Teknologia on tuottanut ihmeellisiä välineitä musiikin tekemiseen. Tietokoneella pystyn täysin orkestroimaan kappaleeni ja hienosäätämään niitä.”  Arkenstonen musiikki on pääasiassa instrumentaalista, mutta hän on säveltänyt myös laulettuja kappaleita. Hänen albuminsa, joissa on usein mukana musiikkia tukevaa taidetta tai tekstiä, ovat usein fantasiateemaisia. Hän on joillain albumeillaan tehnyt yhteistyötä tieteiskirjailija Mercedes Lackeyn kanssa. Arkenstone perusti vaimonsa Dianen kanssa oman levy-yhtiön Neo Pacifican. Oman musiikkinsa lisäksi he ovat julkaisseet yhtiön kautta Earth Tryben, Enaidin ja Marquis Ensemblen musiikkia.
Hän on myös säveltänyt musiikkia televisioon ja tietokonepeleihin. Kanavia, jotka ovat käyttäneet hänen musiikkiaan, ovat muun muassa History Channel, Discovery Channel ja NBC Sports. Hänen musiikkiaa löytyy tietokonepeleistä World of Warcraft, Lands of Lore 2 ja 3, Blade Runner ja Emperor: Battle for Dune. Hän on myös säveltänyt musiikkia elokuvatrailereihin ja joitain hänen kappaleitaan on käytetty elokuvien ääniraidalla, ja lisäksi hän on säveltänyt musiikin lyhytelokuvaan Prism
Arkenstone on urallaan saanut kolme parhaan new age -albumin Grammy-ehdokkuutta, albumeista In the Wake of the Wind vuonna 1992, Citizen of the World vuonna 2000 ja Atlantis vuonna 2004.
Arkenstonea voisi kutsua multi-instrumentalistiksi, sillä hän soittaa albumeillaan busukia, mandoliinia, kitaraa, bassoa, harppua, selloa, huilua, syntetisaattoria, pianoa, sazia, tinapilliä, melodikaa ja panhuilua. Hän soittaa myös lyömäsoittimia ja hän on laulanut joissakin kappaleissaan.
Hän soittaa myös yhtyeessä nimeltä Troika, joka soittaa tyyliltään samankaltaista musiikkia kuin Arkenstonen soolotuotantokin. Arkenstone säveltää kaiken yhtyeen musiikin.
Arkenstone on juuri allekirjoittanut levytyssopimuksen Domo Recordsin kanssa, joka on ensimmäiseksi julkaissut uudelleen hänen Echoes of Light and Shadow -albuminsa vuonna 2010.
Julkaisut

| 0 | 1 | 2 |
| --- | --- | --- |
| Albumi | Julkaisuvuosi | Levy-yhtiö |
| Valley in the Clouds | 1987 | Narada |
| Island (Andrew Whiten kanssa) | 1989 | Narada |
| Citizen of Time | 1990 | Narada |
| In the Wake of the Wind | 1991 | Narada |
| The Spirit of Olympia | 1992 | Narada |
| Another Star in the Sky | 1994 | Narada |
| Quest of the Dream Warrior | 1995 | Narada |
| Return of the Guardians | 1996 | Narada |
| Convergence (David Lanz:n kanssa) | 1996 | Narada |
| Spirit Wind | 1997 | Windham Hill |
| Enchantment: A Magical Christmas | 1997 | Narada |
| The Celtic Book of Days | 1998 | Windham Hill |
| Citizen of the World | 1999 | Windham Hill |
| Caravan of Light | 2000 | Narada |
| Music Inspired by Middle Earth | 2001 | Neo Pacifica Recordings |
| Spirit of Tibet: A Musical Odyssey | 2002 | Green Hill Productions |
| Sketches from an American Journey | 2002 | Paras Recording |
| Spirit of Ireland | 2003 | Green Hill Productions |
| Christmas Pan Pipes | 2003 | Green Hill Productions |
| Spirit of the Rain Forest | 2003 | Green Hill Productions |
| Christmas Spirit | 2003 | Village Square |
| Caribbean Dreams | 2004 | Village Square |
| Atlantis: A Symphonic Journey | 2004 | Narada |
| Myths & Legends | 2007 | Gemini Sun Records |
| Live! (N. Gunnin, J. Linsteadin ja L. Goldin kanssa) | 2008 | Gemini Sun Records |
| Echoes of Light and Shadow | 2008 | Gemini Sun Records |
| Christmas Lounge | 2008 | Green Hill Productions |
| Chillout Lounge | 2009 | Green Hill Productions |
| Caribbean Nights | 2009 | Green Hill Productions |
Julkaisut > Kokoelmalevyt

| 0 | 1 | 2 |
| --- | --- | --- |
| Albumi | Julkaisuvuosi | Levy-yhtiö |
| Chronicles | 1993 | Narada |
| Eternal Champion | 1998 | Narada |
| Visionary | 2002 | Narada |
| Best of David Arkenstone | 2005 | Narada |
Aiheesta muualla

David Arkenstonen kotisivut
David Arkenstone Domo-levy-yhtiön sivulla (Arkistoitu – Internet Archive)
David Arkenstonen elämäkerta Narada-levy-yhtiön sivulla (Arkistoitu – Internet Archive)
Donald Arnold

| Mitalit> Maa:   Kanada.Miesten soutu. Olympialaiset  | Mitalit> Maa:   Kanada.Miesten soutu. Olympialaiset  | Mitalit> Maa:   Kanada.Miesten soutu. Olympialaiset  | Maa:   Kanada> Miesten soutu. |
| --- | --- | --- | --- |
|  Kultaa | Melbourne 1956 | peräm:tön nelikko |  |
|  Hopeaa | Rooma 1960 | kahdeksikko |  |
Donald John ”Don” Arnold (14. heinäkuuta 1935 Kelowna – 27. kesäkuuta 2021 North Vancouver) oli kanadalainen soutaja ja olympiavoittaja.
Arnold voitti perämiehettömissä nelikoissa olympiakultaa Melbournessa 1956 ja kahdeksikoissa olympiahopeaa, Kanadan ainoan mitalin, Roomassa 1960. Vuonna 1958 hän voitti Kansainyhteisön kisoissa kahdeksikoissa kultaa ja perämiehettömissä nelikoissa hopeaa. Arnold kuoli North Vancouverissa sairaalassa sydämenpysähdykseen 85-vuotiaana 27. kesäkuuta 2021.
Aiheesta muualla

Donald Arnold Kansainvälinen olympiakomitea. (englanniksi)
Diogo Salomão

| Henkilötiedot |
| --- | --- | --- |
Syntymäaika: 14. syyskuuta 1988 (ikä 36)
Syntymäpaikka: Amadora, Portugali
Pelipaikka: laitahyökkääjä
Pituus: 175 cm
Seura
Seura:  Sporting CP
Junioriseurat
1997–2001   2001–2004   2004–2006   2006–2007:  Estrela Amadora    Damaiense    Estrela Amadora    Casa Pia
Seurat
| Vuodet | Seura | O (M) |
| 2007–2009   2009–2010   2010–   2011–2013 (laina)   2013–   2014–2015 (laina) |  Casa Pia    Real Massamá    Sporting CP    Deportivo de La Coruña    Sporting B    Deportivo de La Coruña | 14 (6)   26 (4)   15 (2)   43 (6)     7 (0)   12 (2) |
Maajoukkue
| 2010 |  Portugali U21 | 1 (0) |
 Seurajoukkueuran tilastot kattavat vain kansalliset sarjat, päivitetty 23. toukokuuta 2015.
Diogo Ferreira Salomão (s. 14. syyskuuta 1988, Amadora, Portugali) on portugalilainen jalkapalloilija, joka pelaa kotimaassaan Sporting CP:ssä vasempana laitahyökkääjänä.
Ura

Amadorassa syntynyt Salomão pelasi junioriuransa aikana kolmessa eri joukkueessa. Aikuisten tasolla hän debytoi vuonna 2007, jolloin auttoi heti ensimmäisellä kaudellaan Casa Pia AC:ta nousemaan Portugalin 4. divisioonaan.
Kaudella 2009–2010 Salomão aloitti yhtä lukuun ottamatta kaikki joukkueensa ottelut, kun Real Sport Clube sijoittui maan kolmanneksi korkeimmalla sarjatasolla sijalle 12. Tämän kauden jälkeen hän teki sopimuksen maan korkeimmalla sarjatasolla pelaavan Sporting CP:n kanssa.
Salomão debytoi Primeira Ligassa 26. syyskuuta 2010 pelaten 45 minuuttia 1–1-tasapeliin päättyneessä kotiottelussa CD Nacionalia vastaan. Ensimmäisellä kaudellaan hän pelasi yhteensä 23 ottelua mukaan luettuna Eurooppa-liigan lohkovaiheessa pelatut kaksi kotiottelua PFK Levski Sofiaa sekä KAA Gentiä vastaan. Vaikkei hän päässytkään aloittamaan säännöllisesti, moni vertasi häntä Portugalin maajoukkuepelaaja Naniin.
28. kesäkuuta 2011 Sportingin uusi pomo Domingos Paciência lainasi Salomãon kaudeksi espanjalaiseen Deportivo de La Coruñaan, kun Sportingissa oli ylitarjontaa nuorista pelaajista. Hän teki neljä maalia ja aloitti 16 ottelussa sekä pelasi yhteensä 1475 minuuttia. Hänet lainattiin joukkueeseen takaisin vain vuosi myöhemmin.
Salomão lainattiin Deporiin uudelleen kaudella 2012–2013 yhdessä toisen Sporting-pelaaja André Santosin kanssa. Hän debytoi korkeimmalla sarjatasolla 20. lokakuuta 2012, kun pelasi 11 minuuttia FC Barcelonaa vastaan kärsityssä 4–5-kotitappiossa.
Salomão palasi Sportingiin kesällä 2013, jolloin hänet siirrettiin pelaamaan kakkosjoukkueeseen 2. divisioonaan. 18. tammikuuta 2014 hän palasi jälleen väliaikaisella lainasopimuksella Deportivoon. 23. heinäkuuta sopimusta jatkettiin vielä yhdellä vuodella.
23. toukokuuta 2015 vasta kuudetta liigaotteluaan pelannut Salomão teki 76. minuutilla maalin ja auttoi joukkueensa FC Barcelonaa vastaan 2–2-tasapeliin, joka esti joukkueen putoamisen alemmalle sarjatasolle.
Käännös suomeksi
Donald Bellisario

Donald Bellisario vuonna 1993.
Donald Paul Bellisario (s. 8. elokuuta 1935 Cokeburg, Pennsylvania, Yhdysvallat) on yhdysvaltalainen elokuva-alan monitoimihenkilö. Hänen tuotantonsa tunnetuimpia ovat televisiosarjat NCIS Rikostutkijat, Magnum ja Kunnian miehet, joissa kaikissa hän on vastannut käsikirjoituksesta, ohjauksesta sekä tuotannosta. 1970-luvulla hän myös käsikirjoitti, tuotti ja ohjasi useita jaksoja televisiosarjasta Taisteluplaneetta Galactica.
Aiheesta muualla

Kuvia tai muita tiedostoja aiheesta Donald Bellisario Wikimedia Commonsissa
Donald Bellisario Internet Movie Databasessa. (englanniksi)
Doris Löve

| Doris Löve> Doris Benta Maria Wahlén.Henkilötiedot |
| --- | --- |
Koko nimi:  Doris Benta Maria Löve
Syntynyt: 2. tammikuuta 1918 Kristianstad, Ruotsi
Kuollut: 25. helmikuuta 2000 (82 vuotta) San José, Kalifornia, Yhdysvallat
Arvonimi: FT
Koulutus ja ura
Tutkimusalue:  kasvitiede
Doris Benta Maria Löve, o.s. Wahlén (2. tammikuuta 1918–25. helmikuuta 2000) oli ruotsalainen kasvitieteilijä, joka oli erikoistunut systematiikkaan sekä arktisen alueen kasvistoon. Lövestä käytetään tieteellisten nimien yhteydessä auktorilyhennettä D.Löve.
Löve syntyi Kristianstadissa Ruotsissa vuonna 1918 ja opiskeli kasvitiedettä vuodesta 1937 alkaen Lundin yliopistossa. Hän väitteli filosofian tohtoriksi kasvitieteessä vuonna 1944. Löve avioitui samassa yliopistossa hänen kanssaan opiskelleen islantilaisen Áskell Löven kanssa, ja valmistuttuaan he muuttivat Islantiin. Lövet muuttivat kuitenkin 1951 Islannista Kanadaan Winnipegiin, sieltä Montrealiin 1955 ja edelleen Yhdysvaltoihin Boulderiin vuonna 1965 Áskell Löven työn myötä. Doris Löve ei kuitenkaan saanut omaa virkaa niistä yliopistoista, joissa hänen miehensä työskenteli. Vuonna 1962 Löve järjesti useiden muiden tutkijoiden kanssa pohjoisen Atlantin alueen kasvistoa käsittelevän tieteellisen konferenssin North Atlantic Biota and their History. Vuonna 1974 Lövet muuttivat San Joséhen Kaliforniaan.
Löve on julkaissut yhdessä miehensä Áskell Löven kanssa lukuisia tutkimuksia kasvien ploidioista sekä taksonomiasta. Lövejä pidetään sytotaksonomian luojina.
Hän käänsi teoksia 12 kielestä englanniksi.
Käännös suomeksi
Doris Maletzki

| Mitalit> Maa:   Itä-Saksa.Naisten yleisurheilu. Olympialaiset  | Mitalit> Maa:   Itä-Saksa.Naisten yleisurheilu. Olympialaiset  | Mitalit> Maa:   Itä-Saksa.Naisten yleisurheilu. Olympialaiset  | Maa:   Itä-Saksa> Naisten yleisurheilu. |
| --- | --- | --- | --- |
|  Kultaa | Montréal 1976 | 4×400 metriä |  |
| EM-kilpailut  | EM-kilpailut  | EM-kilpailut  |  |
|  Kultaa | Rooma 1974 | 4×100 metriä |  |
Doris Maletzki (o.s. Romanowsky, s. 11. kesäkuuta 1952 Salzwedel, Saksan demokraattinen tasavalta) on saksalainen entinen pikajuoksija, joka aktiiviurallaan edusti DDR:ää ja seuratasolla SC Dynamo Berliniä.
Maletzki sijoittui 1973 Rotterdamin sisäratojen EM-kilpailuissa 60 metrin juoksussa kuudenneksi. Saman vuoden Moskovan universiadeissa hän oli 200 metrillä neljäs ja saavutti 4 × 100 metrin viestissä pronssia. Hän juoksi Rooman EM-kilpailuissa 1974 avausosuuden DDR:n 4 × 100 metrin viestijoukkueessa, joka voitti kultaa maailmanennätysajalla 42,51. Samojen kisojen 200 metrillä hän karsiutui välierissä. Montrealin olympialaisissa 1976 hän juoksi avausosuuden Itä-Saksan voittaessa kultaa 4 × 400 metrin viestissä ajalla 3.19,23.
Maletzki juoksi sisäratojen maailmanennätyksen 200 ja 400 metrillä sekä kolme ulkoratojen viestimaailmanennätystä. Hän voitti DDR:n sisäratojen mestaruuden 400 metrillä 1976 sekä maan viestimestaruuden ulkoradoilla 1975 ja 1976 ja sisäradoilla 1973.
Maletzki valmistui talousekonomiksi ja toimi johtotehtävissä Berliinin alueen jalkapallo-organisaatiossa. Saksojen yhdistyttyä hän työskenteli Saksan olympiainstituutissa.
Daniel Olin

Daniel Olin (s. Turku) on suomenruotsalainen toimittaja, joka on työskennellyt Yleisradiossa 2000-vuosikymmenen puolestavälistä alkaen. Hän toimitti vuosina 2019–2022 omaa nimeään kantavaa television keskusteluohjelmaa. Hän on työskennellyt myös Ylen ruotsinkielisissä tv-uutisissa ja Ylen ruotsinkielisenä kirjeenvaihtajana Brysselissä 2015–2018.
Turussa varttunut Olin valmistui vuonna 2008 valtiotieteen maisteriksi Åbo Akademista. Yle-uransa hän aloitti urheilutoimittajana.
Syksyllä 2022 Daniel Olin siirtyi Ylen ruotsinkieliseksi kirjeenvaihtajaksi Yhdysvaltoihin.
Aiheesta muualla

Keskustelusarja Daniel Olin Yle Areenassa
Dala

Dala voi tarkoittaa seuraavia asioita:
Paikannimi Ruotsissa

Dalan piiri, piiri Falköpingin kunnassa
Dala-Floda (myös Floda), taajama Gagnefin kunnassa
Dala-Husby (myös Husby), taajama Hedemoran kunnassa
Dala-Järna (myös Järna), taajama Vansbron kunnassa
Hagryd-Dala, taajama Kungsbackan kunnassa
Dala, pientaajama Hörbyn kunnassa
Dala, pientaajama Kungsbackan kunnassa
Kyrkobyn-Dala, pientaajama Kungsbackan kunnassa
Sannå-Dala, pientaajama Kungsbackan kunnassa
Torpa-Dala, pientaajama Kungsbackan kunnassa
Paikannimi muualla

Dala, kaupunki Bhutanissa
Dala, kunta Angolassa
Dala, joki Sveitsissä
Muita merkityksiä

Dala Airport, Falunin ja Borlängen kuntien yhteinen lentokenttä Ruotsissa
Dalabanan, rautatielinja Uppsalan ja Moran välillä Ruotsissa
Dalaborg, linnanraunio Mellerudin kunnassa Ruotsissa
dala dala, Tansaniassa matkustajia ja tavaraa kuljettava kulkuneuvo
Käännös suomeksi
Daniel Nwoke

| Henkilötiedot |
| --- | --- | --- |
Koko nimi: Daniel Chimezie Nwoke
Syntymäaika: 16. kesäkuuta 1983 (ikä 41)
Syntymäpaikka: Lagos, Nigeria
Pelipaikka: Hyökkääjä
Pituus: 189 senttimetriä
Lempinimi: Iso-D
Seura
Seura: Floriana FC
Pelinumero: 11
Seurat
| Vuodet | Seura | O (M) |
| 2000 2001 2001–2002 2001–2002 2003–2007 2007–2009 2007 2008–2009 2010 2011– | Union Bank Nitel Birkirkara FC Naxxar Lions  Msida St. Joseph FC Tampere United PP-70 (laina) TPV (laina) PK-35 Floriana FC |  ? (?) ? (?) ? (?) 17 (7) 106 (71)  26 (9) 11 (8) 35 (21) 17 (7) 12 (13) |
 Seurajoukkueuran tilastot kattavat vain kansalliset sarjat, päivitetty 9. toukokuuta 2011.
Daniel Chimezie Nwoke, pelaajanimeltään Daniel, (s. 16. kesäkuuta 1983 Lagos, Nigeria) on nigerialainen jalkapalloilija, pelipaikaltaan hyökkääjä.
Daniel pelasi vuodesta 2001 asti Maltalla ennen siirtoaan Suomeen. Kaudella 2002–2003 hän voitti Maltan I divisioonan maalikuninkuuden 20 maalilla 18 pelissä ja auttoi joukkueensa liigaan. Seuraavalla kaudella huhut veivät häntä Atlético Madridin riveihin ja hän kävi myös belgialaisten liigaseurojen testeissä. Kesällä 2006 Daniel kävi TamU:n testissä ja vakuutti valmentaja Ari Hjelmin. Siirto seuraan tapahtui kuitenkin vasta toukokuussa 2007. Kaudella 2008 Daniel siirtyi Tampereen Pallo-Veikkoihin ensin lainalle ja sitten pysyvästi loppukaudeksi. Daniel teki kaudelle 2009 TPV:n kanssa sopimuksen heinäkuun loppuun. Vuonna 2010 Daniel siirtyi pelaamaan Miesten Ykköstä PK-35:n paitaan Vantaalle, josta hän siirtyi kauden jälkeen vapaalla siirrolla takaisin Maltan pääsarjaan Floriana FC:n riveihin .
Aiheesta muualla

Independent: "Daniel Nwoke Tampere Unitedin testissä" (Arkistoitu – Internet Archive)
Pelaajakortti Veikkausliigan sivuilla
Soccerwayn pelaajakortti: Daniel Nwoke
Transfer Markt: Daniel Nwoke
Dalmatia

Dalmatian sijainti. Dalmatian alue Kroatian kartalla (mukana Kotorin lahden alue)

*   Varsinainen Dalmatia
Joskus katsotaan kuuluvan Dalmatiaan:

*   (raidoitettu) Gračacin kunta
*   Kotorinlahden alue Montenegrossa
*   Rabin saari ympäristöineen
Dalmatia on historiallinen alue Kroatiassa, Adrianmeren rannikolla. Se on saanut nimensä alueella ennen ajanlaskun alkua asuneesta dalmaattien kansasta. Alueen nimi on säilynyt dalmatiankoiran nimessä; rotu on Kroatiasta kotoisin.
Historia

Roomalaiset valloittivat alueen 229–213 eaa. Rooman valtakunnan osana alue kuului ensin Illyricumin provinssiin ja sitten Illyricum Superiuksen provinssiin. Myöhemmin se muodosti oman Dalmatian provinssinsa. Keisarikunnan jaossa Dalmatia tuli osaksi Länsi-Rooman valtakuntaa. Vuosina 489–535 alue kuului itägoottien valtakuntaan, ja sen jälkeen se liitettiin Itä-Rooman keisarikuntaan.
600-luvulla maahan tunkeutui slaavilaisia heimoja, kroatialaisia pohjoiseen, serbialaisia etelään. Vuoden 1000 tienoilla valloitti Dalmatian rannikot Venetsia, jonka doget nimittivät itseään siitä lähtien Dalmatian herttuoiksi. Noin vuonna 1100 unkarilaiset valloittivat suurimman osan Dalmatiaa. Seuraavina vuosisatoina Venetsia kävi lakkaamattomia taisteluja kroatialaisia ja unkarilaisia vastaan Dalmatian omistamisesta, kunnes sen valta siellä vakiintui 1420. Turkkilaiset valtasivat 1500-luvulla osia Dalmatian sisämaasta, mutta luovuttivat ne Venetsialle 1699 ja 1718 rauhanteoissa. Dalmatia pysyi Venetsian hallussa tasavallan kukistumiseen asti 1797, jolloin se Campo Formion rauhassa annettiin Itävallalle. Vuonna 1805 Dalmatia liitettiin silloiseen Italian kuningaskuntaan, 1810 Napoleonin muodostamiin niin sanottuihin illyrialaisiin maakuntiin, 1814 uudelleen Itävaltaan. Vuonna 1816 se kruununmaaksi korotettuna sai kuningaskunnan arvonimen. Vuonna 1848 ja myöhemminkin slaavilaiset kansanainekset pyrkivät muodostamaan Dalmatiasta, Slovaniasta ja Kroatiasta eteläslaavilaista "kolmiyhteistä" kuningaskuntaa, mitä taas Dalmatian italialaiset vastustivat. Dalmatia kuului vuoden 1867 valtioasetuksen mukaan Itävalta-Unkarin monarkian Itävallan puoleiseen osaan. Asevelvollisuuden vastustamiseksi syntyi Etelä-Dalmatiassa kapinoita vuonna 1869 ja 1881.
Ensimmäisessä maailmansodassa ympärysvallat lupasivat 1915 osan Dalmatiaa Italialle. Alue kuitenkin liitettiin Rapallon sopimuksen mukaan serbien, kroaattien ja sloveenien kuningaskuntaan lukuun ottamatta Zadarin kaupunkia, joka liitettiin Italiaan. Vuonna 1931 siitä tuli osa Jugoslaviaa.
Toisen maailmansodan aikana Italia miehitti Dalmatian, ja siitä muodostettiin Dalmatian kuvernoraatti, johon liitettiin myös Italialle ennestäänkin kuulunut Zadar. Sodan päätyttyä alue palautettiin Jugoslavialle, johon myös Zadar vuonna 1946 liitettiin.
Nykyisin Dalmatia kuuluu Kroatiaan, ja se on kehittymässä matkailualueena. Alueella sijaitsevat muun muassa merkittävät turistikaupungit Split ja Dubrovnik.
Aiheesta muualla

Kuvia tai muita tiedostoja aiheesta Dalmatia Wikimedia Commonsissa